**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2025. augusztus 28-án tartandó**

**rendkívüli testületi ülésére**

Az előterjesztés tárgya: **A Nyíregyházi Tankerületi Központtal kötött vagyonkezelési szerződés módosítása**

Melléklet:

Az előterjesztés előadója: Balázsi Csilla polgármester

Az előterjesztés témafelelőse: Gazdagné dr. Tóth Marianna osztályvezető

Az előterjesztés ügyiratszáma: TPH/12155-…/2025.

Az előterjesztést véleményező bizottságok a hatáskör megjelölésével:

A rendkívüli ülésen tárgyalandó előterjesztéseket a bizottságoknak nem kell tárgyalnia, a képviselő-testület a bizottsági vélemények nélkül dönt az előterjesztésekről.

Az ülésre meghívni javasolt szervek, személyek:

|  |  |  |
| --- | --- | --- |
| **Név** | **Titulus** | **Elérhetősége** |
|  |  |  |

Egyéb megjegyzés:

…………………………………………………………………………………….………………………………………………………………………………………………………………

Tiszavasvári, 2025. augusztus 27.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 e–mail: tvonkph@tiszavasvari.hu**

Témafelelős: Gazdagné dr. Tóth Marianna

**ELŐTERJESZTÉS**

**- a Képviselő-testülethez -**

**A Nyíregyházi Tankerületi Központtal kötött vagyonkezelési szerződés módosításáról**

**Tisztelt Képviselő-testület!**

A köznevelési államtitkár - BM/14774-1/2025. ügyiratszámon kiadott döntési táblázat 12. sorszámon a fenntartói jog átadással kapcsolatos – döntése értelmében a Tiszavasvári Váci Mihály Gimnázium (4440 Tiszavasvári, Hétvezér u. 19.) fenntartói joga a Tiszavasvári Református Egyházközséghez kerül át 2025. szeptember 1. napi hatállyal.

Tiszavasvári Város Önkormányzata és a Nyíregyházi Tankerületi Központ között 2013. február 14. napján vagyonkezelési szerződés jött létre. A Nyíregyházi Tankerületi Központot (továbbiakban: Tankerület) az önkormányzati tulajdonú ingatlan és ingó vagyonra vonatkozóan ingyenes vagyonkezelői jog illeti meg mindaddig, amíg a köznevelési közfeladat a tankerületi központ részéről történő ellátása az adott ingatlanban meg nem szűnik.

A 4440 Tiszavasvári, Hétvezér u. 19. szám alatti ingatlanon tehát a Tankerület feladatellátása nem szűnik meg teljesen, a Pedagógiai Szakszolgálat Tiszavasvári Tagintézménye továbbra is ott működik a Tankerület fenntartásában. A változások átvezetése miatt szükséges a vagyonkezelési szerződés módosítása.

A Tankerület vagyonkezelésében marad a Tiszavasvári, Hétvezér u. 19. szám alatti ingatlan 2225 m2 nagyságú területéből a pedagógiai szakszolgálatnak helyet biztosító 208,32 m2 nagyságú terület. A Tankerület vagyonkezelésében maradó ingatlanrészek az alábbiak: 1 nevelői szoba, 1 iroda, 4 foglalkozató szoba, 1 közlekedő, 1 vizesblokk.

A Tankerület vagyonkezelésében maradó, a Pedagógiai Szakszolgálat Tiszavasvári Tagintézménye által használt, 208,32 m² alapterületű, a 4440 Tiszavasvári, Hétvezér utca 19. szám alatti ingatlanrész közüzemi költségeinek rendezéséről a Tankerület és a Tiszavasvári Református Egyházközség külön megállapodást köt.

A vagyonkezelési szerződés 24. pontja alapján az átvevő vagyonkezelésébe adott, a köznevelési feladat ellátáshoz véglegesen feleslegessé vált vagyont beleértve a rendeltetésszerű használat mellett elhasználódott vagy elavult eszközöket is köteles az önkormányzat részére visszaadni, aki köteles azt visszavenni.

Tekintettel arra, hogy a Tankerület vagyonkezeléséből a gimnáziumi feladatellátást biztosító ingó és ingatlan vagyon kikerül, a vagyonkezelés megszűnésekor a Feleknek egymás között el kell számolniuk.

Az előterjesztés kiküldésének időpontjáig nem érkezett meg a tankerülettől az elszámolás elkészítéséhez szükséges dokumentum, ezért javaslom a módosító okiratban rögzíteni, hogy a vagyonkezelési szerződés módosításával és a tankerület által visszaadott ingó vagyonnal összefüggő elszámolási kötelezettségüket felek legkésőbb 2025. szeptember 30. napjáig teljesítik.

A szerződés mellékletét képezi az osztott tulajdont ábrázoló alaprajz.

Kérem a Tisztelt Képviselő-testületet az előterjesztés megtárgyalását követően hozza meg döntését.

Tiszavasvári, 2025. augusztus 27.

**Balázsi Csilla**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**...../2025. (…..) Kt. sz.**

**határozata**

**A Nyíregyházi Tankerületi Központtal kötött vagyonkezelési szerződés módosításáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. **Elfogadja** Tiszavasvári Város Önkormányzata és a Nyíregyházi Tankerületi Központ között létrejött **vagyonkezelési szerződés 5. számú módosító okiratát**, a határozat 1. mellékletét képező tartalommal.
2. Felhatalmazza a polgármestert a vagyonkezelési szerződés módosításának aláírására.

Határidő: azonnal Felelős: Balázsi Csilla polgármester

…/2025. (…) Kt. sz. határozat 1. melléklete

**VAGYONKEZELÉSI SZERZŐDÉS**

**5. számú módosítása**

amely létrejött egyrészről a

**Tiszavasvári Város Önkormányzata**  
székhelye: 4440 Tiszavasvári, Városháza tér 4.   
képviseli: Balázsi Csilla Polgármester  
törzsszáma: 732462  
adóigazgatási azonosító száma: 15732468-2-15 bankszámlaszáma: 11744144-15404761

KSH statisztikai számjele:15732468-8411-321-15   
mint Átadó (a továbbiakban: **Átadó** vagy **Önkormányzat**),

másrészről:

**Nyíregyházi Tankerületi Központ**   
székhelye: 4400 Nyíregyháza, Sóstói út 31/B.

képviseli: Pécsi Beáta Ágnes tankerületi igazgató

adóigazgatási azonosító száma: 15835334-2-15

előirányzat-felhasználási keretszámla száma: 10044001-00336853-00000000 ÁHT azonosítója: 361695

KSH statisztikai számjele: 15835334-8412-312-15

mint átvevő (a továbbiakban: **Átvevő** vagy **Tankerületi Központ**)

*együttesen:* ***Szerződő Felek,*** *külön-külön:* ***Szerződő Fél*** *– között alulírott helyen és napon az alábbiak szerint:*

1. **Előzmények**

Felek rögzítik, hogy a Nyíregyházi Tankerületi Központ és Tiszavasvári Város Önkormányzata között 2013. február 14. napján vagyonkezelési szerződés jött létre köznevelési intézmény feladatának ellátását szolgáló ingatlan és ingó vagyon tárgyában.

1. **Szerződésmódosítás oka**

A felek rögzítik, hogy a közöttük 2013. február 14. napján létrejött Vagyonkezelési Szerződés alapján a Tankerületi Központot ingyenes vagyonkezelői jog illeti meg az önkormányzati tulajdonú ingatlanokra és ingó vagyonra mindaddig, amíg az adott ingatlanban a köznevelési közfeladat ellátása a Tankerületi Központ részéről fennáll.

A köznevelési államtitkár úr - BM/14774-1/2025 ügyiratszámon kiadott döntési táblázat 12. sorszámon a fenntartói jog átadással kapcsolatos - döntése értelmében a Tiszavasvári Váci Mihály Gimnázium (4440 Tiszavasvári, Hétvezér u. 19.) fenntartói joga a Tiszavasvári Református Egyházközséghez kerül át.

Ennek megfelelően a vagyonkezelési szerződés 24. pontjára hivatkozva a Tankerületi Központ 2025. augusztus 31. napjától visszaadja, a számára köznevelési feladat ellátásához véglegesen aláírások helye

feleslegessé vált vagyont az Önkormányzat részére, azzal, hogy a Szabolcs-Szatmár-Bereg Vármegyei Pedagógiai Szakszolgálat Tiszavasvári Tagintézménye által használt ingatlanrész továbbra is a Tankerületi Központ vagyonkezelésében marad, mivel az ingatlanrész továbbra is szükséges a köznevelési feladat ellátásához.

1. **Szerződésmódosítás tárgya**

Felek a Vagyonkezelési szerződés *„A szerződés tárgya”* c. pontját 2025. augusztus 31. napjától az alábbiak szerint módosítják / *változás dőlt betűvel jelölve*/:

*„A szerződés tárgya*

1. *Az Önkormányzat ingyenesen vagyonkezelésbe adja, az Átvevő pedig vagyonkezelésbe veszi az alábbi ingatlanokat:*

* Érintett köznevelési intézmény neve: **Tiszavasvári Kabay János Általános Iskola**

Helyrajzi szám: 2795/3

Ingatlan címe: 4440 Tiszavasvári, Ifjúság utca 8.

Alapterület: 4032 m2

Átadott terület: 3777 m2

Átadott terület egészhez viszonyított hányada: 937/1000

Önkormányzatnál maradt terület: 255 m2

Önkormányzati terület egészhez viszonyított hányada: 63/1000

A Tiszavasvári Kabay János Általános Iskolában található 255 m2 nagyságú konyha nem kerül átadásra a Nyíregyházi Tankerületi Központ részére.

* *Érintett köznevelési intézmény neve:* ***Szabolcs-Szatmár-Bereg Vármegyei Pedagógiai Szakszolgálat Tiszavasvári Tagintézménye***

*Helyrajzi szám: 2835*

*Ingatlan címe: 4440 Tiszavasvári, Hétvezér utca 19.*

*Területe: 7654 nm*

*Épület alapterület: 2225 m²*

*Átadott terület: 208,32 m²*

*Átadott terület egészhez viszonyított tulajdoni hányada: 271/10.000*

*Önkormányzatnak visszaadott terület:7311m²*

*Önkormányzatnak visszaadott terület egészhez viszonyított tulajdoni hányada: 9552/10.000*

*A Szabolcs-Szatmár-Bereg Vármegyei Pedagógiai Szakszolgálat Tiszavasvári Tagintézménye által használt helyiségek az alábbiak:*

* *1 nevelői szoba*
* *1 iroda*
* *4 foglalkoztató szoba*
* *1 közlekedő*
* *1 vizesblokk*

aláírások helye

1. *Átvevő a fent nevezett tiszavasvári belterület 2835 hrsz-ú ingatlan 271/10.000 ra vonatkozó vagyonkezelői jogát az ingatlan-nyilvántartásba kéri bejegyeztetni, melyhez az Önkormányzat, mint tulajdonos feltétlen, végleges és visszavonhatatlan hozzájárulását adja.*

***Szerződő felek feltétlen végleges és visszavonhatatlan bejegyzési engedélyüket adják ahhoz, hogy az ingatlan-nyilvántartásba*** *a tiszavasvári belterület 2835 hrsz ú* ***271/10.000 tulajdoni hányadára vonatkozásában, vagyonkezelői jog kerüljön bejegyzésre a Nyíregyházi Tankerület fenntartásában működő Szabolcs-Szatmár-Bereg Vármegyei Pedagógiai Szakszolgálat Tiszavasvári Tagintézménye javára.***

*Felek megállapodnak, hogy a vagyonkezelői jog ingatlan-nyilvántartásba történő bejegyzéséről, valamint annak esetleges módosításáról, törléséről az Átvevő köteles gondoskodni, az ezzel kapcsolatosan felmerülő mindennemű költséget az Átvevő köteles viselni.*

1. **Záró rendelkezések**

A Nyíregyházi Tankerületi Központ vagyonkezelésében maradó, a Szabolcs-Szatmár-Bereg Vármegyei Pedagógiai Szakszolgálat Tiszavasvári Tagintézménye által használt, 208,32 m² alapterületű, a 4440 Tiszavasvári, Hétvezér utca 19. szám alatti ingatlanrész közüzemi költségeinek rendezéséről a Nyíregyházi Tankerületi Központ és a Tiszavasvári Református Egyházközség külön megállapodást köt.

Átadó és Átvevő rögzítik, hogy jelen módosítással összefüggésben egymással nem számoltak el. Megállapodnak abban, hogy a jelen módosítással és a Nyíregyházi Tankerületi Központ vagyonkezeléséből visszaadásra kerülő ingó és ingatlan vagyon tételes listájával összefüggő elszámolási kötelezettségüknek legkésőbb 2025. szeptember 30. napjáig eleget tesznek.

Jelen szerződés 1. számú mellékletét képezi *az osztott tulajdont ábrázoló alaprajz.*

A Vagyonkezelési szerződés jelen módosítással nem érintett egyéb rendelkezései és mellékletei továbbra is változatlanul hatályba maradnak.

Jelen szerződés a *mellékleteivel* együtt érvényes. Jelen szerződésmódosításra egyebekben a Ptk. rendelkezései az irányadók.

Szerződő felek jelen szerződést együttesen elolvasták és közös értelmezést követően, mint akaratukkal mindenben megegyezőt cégszerűen aláírták.

*Szerződő Felek törvényes képviselői képviseleti jogosultságát igazoló okirat az ingatlanügyi hatósághoz már korábbi ügyekben benyújtásra került iktatószámra kérelmünkben hivatkozunk azzal - hogy az ingatlanügyi hatóságnál lévő okiratokhoz képest a bejegyzés iránti kérelem ingatlanügyi hatósághoz történő benyújtásának időpontjában a szervezet jogalanyisága és a képviseleti jogosultság vonatkozásában változás nem történt.*

***V. Egyéb rendelkezések***

*Szerződő Felek jelen megállapodás ellenjegyzésével meghatalmazzák ………….. ügyvédet (székhelye: ………… , nyilvántartó kamara: ….. KASZ ……….., cégkapu: ………...), hogy a tulajdonjog-átruházás ingatlan-nyilvántartási bejegyzése érdekében Szerződő Felek képviseletében helyettük és nevükben az ingatlan-nyilvántartásban történő jogi képviselet ellátására és a B400 adatlap benyújtására.*

aláírások helye

*Szerződő**Felek rögzítik, hogy a jelen megállapodás időtartama alatt, valamint azt követően is, kölcsönösen betartják a hatályos magyar és európai uniós adatvédelmi szabályokat, ideértve különösen, de nem kizárólagosan az információs önrendelkezési jogról és az információszabadságról szóló 2011. évi CXII. törvény („Info tv.”), valamint, a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló Európai Parlament és a Tanács (EU) 2016/679. számú rendelet („GDPR”) rendelkezéseit.*

*Szerződő Felek rögzítik továbbá, hogy a jelen szerződéses együttműködés során személyes adatokat csak és kizárólag a jelen megállapodás teljesítéséhez szükséges mértékben kezelnek a másik Fél munkavállalóiról, közreműködőiről, illetve teljesítési segédjeiről.*

*Ezeket az adatokat bizalmasan kezelik, és csak azon munkavállalóik, közreműködőik, illetve teljesítési segédjeik részére biztosítanak ezekhez hozzáférést, akik részére ez indokolt és szükséges. Harmadik felek részére egyebekben ezeket az adatokat az Infotv. keretei között teszik hozzáférhetővé. Felek egybehangzóan vállalják, hogy megtesznek minden olyan szükséges lépést, ideértve a megfelelő hozzájáruló nyilatkozatok beszerzését is, amely a személyes adatok jogszerű kezelése érdekében szükséges lehet.*

*Szerződő**Felek egybehangzóan rögzítik, hogy a GDPR 5. cikk (1) bekezdés b) pontja továbbá a GDPR 6. cikk (1) bekezdés a), c) és e) alpontja alapján kifejezetten jogszerűnek tekintik mindazon személyes adataiknak a másik Fél általi kezelését, amely célból és mértékben ez az adatkezelés a jelen megállapodás teljesítéséhez a másik Félnek szükséges.*

*Szerződő Felek megállapodnak abban, hogy a jelen megállapodással kapcsolatos esetleges vitáikat elsősorban tárgyalás útján igyekeznek rendezni. Ennek eredménytelensége esetén az általános szabályok szerint illetékes és hatáskörrel rendelkező rendes bírósághoz fordulnak jogorvoslatért.*

*A jelen megállapodásban nem szabályozott kérdésekben az Nvtv., az Etv, a Mötv., a Polgári Törvénykönyvről szóló 2013. évi V. törvény és az egyéb vonatkozó jogszabályok rendelkezései irányadóak.*

*Jelen megállapodást Szerződő Felek annak áttanulmányozása és értelmezése után, mint akaratukkal mindenben megegyezőt írták alá. Kijelentik továbbá, hogy jelen megállapodás*

*annak aláírása napján jön létre. Ha az aláírások nem ugyanazon napon történnek, a létrejövetel időpontja a későbbi aláírás napja.*

*Az ellenjegyző ügyvéd akkor jogosult és köteles eljárni és 5 munkanapon belül az ingatlannyilvántartásba vagyonkezelői jogot bejegyeztetni, amennyiben a megállapodás és annak mellékletei is rendelkezésére állnak.*

*Tudomásul veszik, hogy eljáró ügyvéd a személyazonosságukat a pénzmosás és terrorizmus finanszírozásnak megakadályozásáról szóló 2017. évi LIII. tv rendelkezéseivel összhangban azonosította, és tájékoztatta az ügyfél átvilágítási és adatellenőrzési kötelezettségről. Felek aláírásukkal tudomásul veszik a személyes adataik kezelését, és tárolását.*

*1/2019. (IV.15.) MÜK Elnökségi szakmai álláspont II. pontja alapján okiratszerkesztő ügyvédnek, mint adatkezelőnek a GDPR 37. cikk (1) bekezdés a) pontja értelmében nem kötelező adatvédelmi tisztviselőt kijelölnie, mivel ügyvéd nem minősül közfeladatot ellátó szervnek.*

aláírások helye

*Felek tudomásul vették, hogy személyi igazolványaik, lakcím kártyáik, és adóigazolványaik egyeztetése a 10/2019. (VI.24.) MÜK ún. Pénzmosási Szabályzat alapján megtörtént.*

*Az eljáró ügyvéd kijelentem, hogy a képviselőket személyi iratai alapján a Felek képviselőit, a és a közjegyzői aláírási címpéldány alapján pedig a képviseleti jogosultságát azonosítottam.*

*A felek a jelen szerződést e annak elolvasása és értelmezése után, mint valós akaratukkal mindenben megegyezőt, jóváhagyólag írták alá.*

*Jelen megállapodás 5 oldalas, és 8 (nyolc) eredeti példányban készült, valamint 2 (kettő) elválaszthatatlan mellékletből áll. A szerződés 2 (kettő) példánya a Tankerületet, 6 /hat/ példánya az az Önkormányzatot illeti meg*

Melléklet:

*1. számú melléklet: az osztott használat jelölése az alaprajzon*

Tiszavasvári,2025……………. Nyíregyháza, 2025………………..

………………………………………. ……………………………………

**Tiszavasvári Város Önkormányzata Nyíregyházi Tankerületi Központ**

**képviseli képviseli**

**Balázsi Csilla Pécsi Beáta Ágnes**

**polgármester tankerületi igazgató**

Jogilag ellenjegyzem: Jogilag ellenjegyzem:

Pénzügyileg ellenjegyzem: Pénzügyileg ellenjegyzem:

***Ellenjegyzem…………., 2025. ……………napján, szerződő felek az okiratot, mint akaratukkal mindenben megegyezőt előttem, sajátkezűleg írták alá.***

***……***

***ügyvéd***